AAV เก็งกำไรสนั่น! 5 วันพุ่งแล้ว 31% ฟากโบรกฯแนะเลี่ยงลงทุน ปีนี้ธุรกิจขาดทุนอ่วม!
AAV เก็งกำไรสนั่น! 5 วันพุ่งแล้ว 31% ฟากโบรกฯแนะเลี่ยงลงทุน ปีนี้ธุรกิจขาดทุนอ่วม!
AAV เก็งกำไรสนั่น! 5 วันพุ่งแล้ว 31% ฟากโบรกฯแนะเลี่ยงลงทุน ปีนี้ธุรกิจขาดทุนอ่วม!
9 เม.ย. 2563

ผู้สื่อข่าวรายงานว่า บริษัท เอเชีย เอวิเอชั่น จำกัด (มหาชน) หรือ AAV ณ เวลา 11.54 น. อยู่ที่ระดับ 1.51 บาท บวก 0.15 บาท หรือ 11.03% ด้วยมูลค่าซื้อขาย 107.44 ล้านบาท ราคาหุ้นวิ่งแรง 5 วันติด โดยนับตั้งแต่หุ้นยืนที่ระดับ 1.04 บาท เมื่อวันที่ 1 ม.ย.63 จนถึงล่าสุดหุ้นปรับตัวขึ้นแล้ว 31%

บล.โนมูระ พัฒนสิน ระบุในบทวิเคราะห์ว่า AAV คงคำแนะนำ REDUCE ราคาเป้าหมาย (TP20F) ที่ 0.96 บาท และคาดปี 2563 จะมีผลขาดทุนกว่า -4,469 ล้านบาท แย่ลงจากปีก่อนหน้าขาดทุน -474 ลบ. เนื่องจากได้รับผลกระทบจากการแพร่ระบาดของเชื้อไวรัส COVID-19 ทำให้การเดินทางทางอากาศทั้งในและระหว่างประเทศหยุดชะงักตั้งแต่ปลายเดือน มี.ค.63
โดยคาดสำหรับเส้นทางบินในประเทศ AAV จะกลับมาเริ่มบินอีกครั้งในเดือน พ.ค.63 และระหว่างประเทศในเดือน ก.ค.63 นอกจากนี้ ผลประกอบการปี 2563 อาจมี Downside risk อีกราว -300 ลบ. หาก AAV ไม่สามารถเจรจายืดอายุสัญญาการ Hedge ราคาน้ำมันได้
ยังคงไม่แนะนำลงทุนหุ้นกลุ่มการบิน เนื่องจาก 1) สถานการณ์ COVID-19 ยังไม่มีแนวโน้มคลี่คลาย และ 2) สถานการณ์ยังไม่ผ่านจุดต่ำที่สุดซึ่งคาดว่าจะเกิดใน 2563